Il-Qorti ordnat sabiex jinqalgħu l-fdalijiet tan-negozjant Tumas Fenech hekk kif raġel qed jallega li hu t-tifel illeġittimu tiegħu. Quddiem il-Qorti tal-Familja, r-raġel qed jitlob sabiex iċ-ċertifikat tat-twelid ikun emendat u sabiex isirlu test tad-DNA biex jistabilixxi l-paternità. Id-deċiżjoni tal-Qorti ttieħdet fit-8 ta' Ġunju b'Dr Mario Scerri ġie appuntat bħala espert forensiku u Dr Marisa Cassar ġiet appuntata biex teżamina l-fdalijiet ta' Fenech u biex tagħmel it-test tad-DNA. Il-familja Fenech ingħatat id-dritt biex tappella mid-deċiżjoni tal-Qorti. Victor Buttiġieġ, li qed jallega li hu l-iben illeġittimu ta' Tumas Fenech għamel mandat ta' inibizzjoni biex il-familja Fenech ma tiftaħx il-qabar qabel ma jsir it-test tad-DNA u dan sabiex ikun assigurat li ma tintmess l-ebda evidenza. Iżda Buttiġieġ għamel il-mandat ta' inibizzjoni kontra t-tfal u kotra n-neputijiet ta' Tumas Fenech u ħalla barra lil Josephine Fenech, il-mara ta' Tumas Fenech, is-sid tal-qabar ta' Tumas. L-Imħallef Francesco Depasquale ċaħad it-talba tal-mandat ta' inibizzjoni. Buttiġieġ kien fetaħ kawża fil-Qorti tal-Familja fl-2013. Hu bħalissa qed jiskonta sentenza l-Qorti b'rabta ma' każ tad-droga. In-negozjant Tumas Fenech, il-fundatur tal-Grupp Tumas, miet fl-1999. Hu kien irnexxielu jibni imperu f'oqsma differenti tan-negozju. Tumas Fenech jiġi n-nannu ta' Yorgen Fenech li jinsab akkużat b'kompliċità fl-assassinju tal-ġurnalista Daphne Caruana Galizia. L-avukati Edward DeBono u Maria Cardona qed jidhru għal Buttiġieġ. L-avukati Karl Briffa, Joseph Vella u Robert Thake qed jidhru għall-familja Fenech. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60f82e79def52_rand.td-a-rec-img{text-align:left}.td_uid_3_60f82e79def52_rand.td-a-rec-img img{margin:0 auto 0 0}